गांव-गांव कैंप कोर्ट लगाकर राज्य प्रकरणों का किया जाएगा निराकरण
सूरजपुर| जिले के ग्रामीण क्षेत्रों में निवासरत लोगों के राजस्व न्यायालयों में चल रहे प्रकरणों को सुविधापूर्ण एवं त्वरित निरकाकरण करने के उद्देश्य से कैंप कोर्ट का आयोजन किया जाएगा। अपर कलेक्टर एमएल घृतलहरे ने बताया कि विकासखंड रामानुजनगर के ग्राम सूरता में 23 मार्च को कैंप कोर्ट का आयोजन किया जाएगा। यहां पीठासीन अधिकारी अनुविभागीय अधिकारी राजस्व विजेंद्र सिंह पाटलेे उपस्थित रहेंगे। इसी प्रकार ब्लॉक प्रतापपुर के केरता में 16 मार्च, भैयाथान के बतरा में 22, सूरजपुर के दतिमा में 7, सूरजपुर के लटोरी में 17, रामानुजनगर के पटना में 27, भैयाथान के पलमा में 20 मार्च, प्रतापपुर के बंशीपुर में 11 मार्च, प्रेमनगर के तारकेश्वरपुर में 16 मार्च, भैयाथान के बड़सरा में 27 मार्च, ओड़गी के टमकी में 25 मार्च कोर्ट कैंप का आयोजन किया जाएगा।
hin_Deva hin_Deva